open-index/open-wikipedia-markdown huggingface dataset:
วัดราษฎร์บูรณะ (จังหวัดสมุทรสงคราม)

**วัดราษฎร์บูรณะ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแควอ้อม ในตำบลเหมืองใหม่ อำเภออัมพวา จังหวัดสมุทรสงคราม

วัดราษฎร์บูรณะสร้างขึ้นเมื่อประมาณ พ.ศ. 2300 ไม่ทราบว่าใครเป็นผู้สร้าง ต่อมานายสุข และนางเงิน พร้อมด้วยน้องสาว ได้บริจาคทรัพย์ที่ดินให้สร้างวัดขึ้นใหม่ พร้อมด้วยสังฆารามต่าง ๆ จึงได้เรียกชื่อวัดว่า **วัดใหม่ยายเงิน** ตามนามของผู้บริจาค อุโบสถเดิมของวัดเป็นไม้สักทรงผ่ากระดาน ศาลาการเปรียญ ตลอดจนกุฏิสงฆ์ เป็นเรือนไม้สักทรงไทยทั้งสิ้น ต่อมาได้ชำรุดทรุดโทรมไปตามกาลเวลา จนในสมัยของหลวงพ่อสุข เป็นเจ้าอาวาสได้ทำการสร้างอุโบสถใหม่เป็นอุโบสถคอนกรีตก่ออิฐถือปูน ได้รับพระราชทานวิสุงคามสีมา เมื่อปี พ.ศ. 2499 พร้อมทั้งเปลี่ยนชื่อวัดใหม่ว่า "วัดราษฎร์บูรณะ" 

สิ่งสำคัญของวัด ได้แก่ พระประธานในอุโบสถ และหน้าบันของอุโบสถ เป็นรูปหน้ากาล ซึ่งแปลกกว่าวัดอื่น ๆ กุฏิ หอฉัน หอสวดมนต์ ทรงไทยโบราณทั้งสิ้น ต้นตะเคียนใหญ่ และต้นพิกุล อายุ 300 ปี

หลวงพ่อสุขท่านได้ออกวัตถุมงคล เช่น ตะกรุดโทนเนื้อฝาบาตร เชือกคาดเอว และพิรอดแขน โดยท่านทำแจกลูกศิษย์มาเรื่อย ๆ พุทธคุณ กันเขี้ยวงาสารพัด เป็นที่เลื่องลือ

## อ้างอิง

ราษฎร์บูรณะ
วัดกลางเหนือ

**วัดกลางเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกุ้ง อำเภอบางคนที จังหวัดสมุทรสงคราม

วัดกลางเหนือตั้งเป็นวัดเมือ พ.ศ. 2303 ในสมัยกรุงศรีอยุธยาตอนปลายไม่ทราบว่าใครเป็นผู้สร้าง ที่เชื่อได้ว่าเดิมกุฎิสงฆ์ปลูกไว้รอยพระอุโบสถโดยปลูกไว้ในสระเป็นหลัง ๆ ปัจจุบันกุฎิได้ย้ายมาที่ตั้งในปัจจุบัน มีหลักฐานในพระราชพงศาวดารพระเจ้ากรุงธนบุรี กล่าวว่า "หลวงยกกระบัตร (พระบาทสมเด็จพระพุทธยอดฟ้าจุฬาโลก) ได้ล่องเรือจากราชบุรีมาตามลำน้ำแม่กลองผ่านวัดกลาง..." ยังมีวัดกลางใต้ซึ่งอยู่ถัดลงไปนั้น ปัจจุบันได้ร้างไปแล้วและเป็นธรณีสงฆ์ของวัดกลางเหนือ 

วัดนี้เป็นแหล่งศึกษามาแต่โบราณ มีพระเป็นครูสอน ทำการสอนทั้งหนังสือ และวิชาการอย่างอื่น เรียนกันตัวต่อตัว ต่อมาได้สร้างโรงเรียนปริยัติธรรมขึ้น และสร้างโรงเรียนวิชาภาษาไทยขึ้นในสมัยพระครูสกลวิสุทธิ (เหมือน รตฺนสุวณฺโณ) เป็นเจ้าอาวาส ได้จัดตั้งโรงเรียนภาษาไทยขึ้นเป็นแห่งแรกในอำเภอบางคนที เมื่อ พ.ศ. 2456 โดยสมเด็จพระมหาสมณเจ้า กรมพระยาวชิรญาณวโรรส และทรงประทานชื่อให้ว่า "โรงเรียนตัวอย่างวัดกลางเหนือ อำเภอบางคนที" ในปี พ.ศ. 2458 ทางราชการรับเป็นโรงเรียนของรัฐขยายการศึกษาเปิดสอนตั้งแต่ประถมปีที่ 1–4 และมัธยมศึกษาปีที่ 1– 3 ต่อมา พ.ศ. 2481 ทางราชการได้ตัดชั้นประถมศึกษาออกทั้งหมด คงไว้แต่มัธยมศึกษาและขยายออกไปจนถึงมัธยมบริบูรณ์ ปัจจุบันโรงเรียนสกลวิสุทธิ์เปิดสอนแผนกอาชีวศึกษาด้วย

วัดกลางเหนือได้มีการปฏิสังขรณ์ซ่อมแซม และสร้างใหม่ตลอดมาโดยตลอด พุทธศาสนิกชนให้ความร่วมมือ บริจาคสินทรัพย์เป็นจำนวนมากทำให้วัดกลางเหนือมีศาสนสถานและศาสนวัตถุที่มั่นคงถาวร ตั้งแต่อุโบสถ ศาลาการเปรียญทรงไทย กุฏิสงฆ์ทรงไทย และสมัยใหม่ ศาลาท่าน้ำ หอฉัน ตลอดจนอาคารเรียน ฯลฯ อุโบสถสร้างใหม่ ก่ออิฐถือปูน งดงามมาก ผนังอุโบสถเป็นรูปเทพนม เรื่องรามเกียรติ์ เหนือผนังอุโบสถสร้างเป็นวิมาน  พระประธานในอุโบสถสร้างด้วยศิลาแดง ปางมารวิชัยแบบสุโขทัยคู่มากับวัด และเจดีย์ใหญ่หน้าบรรจุพระบรมสารีริกธาตุไว้ยอดเจดีย์

ปัจจุบัน พระสมุทรธรรมคณี (จำลอง อาสโภ) น.ธ.เอก, ป.ธ.๕ ดำรงตำแหน่งเจ้าอาวาสรูปปัจจุบันและดำรงตำแหน่งที่ปรึกษาเจ้าหน้าจังหวัดสมุทรสงครามอีกด้วย

## อ้างอิง

กลางเหนือ
มหาวิทยาลัยมหิดล วิทยาเขตนครสวรรค์

**มหาวิทยาลัยมหิดล วิทยาเขตนครสวรรค์** (; ชื่อย่อ: ม.มหิดล นครสวรรค์ / MUNA)  เป็นโครงการจัดตั้งวิทยาเขตในสังกัดมหาวิทยาลัยมหิดล  ตั้งอยู่ที่ตำบลเขาทอง อำเภอพยุหะคีรี จังหวัดนครสวรรค์

## หลักสูตร

*สถานที่จัดการเรียนการสอนระดับปริญญาตรี
**ชั้นปีที่ 1 ณ มหาวิทยาลัยมหิดล ศาลายา
**ชั้นปีที่ 2-4 ณ มหาวิทยาลัยมหิดล โครงการจัดตั้งวิทยาเขตนครสวรรค์

## แหล่งข้อมูลอื่น
*  เว็บไซต์อย่างเป็นทางการของมหาวิทยาลัยมหิดล
* เว็บไซต์มหาวิทยาลัยมหิดล วิทยาเขตนครสวรรค์

## อ้างอิง

วิทยาเขตนครสวรรค์
หมวดหมู่:สถาบันอุดมศึกษาในจังหวัดนครสวรรค์
หมวดหมู่:สถานศึกษาในอำเภอพยุหะคีรี
หมู่โบสถ์คริสต์ที่สลักเข้าไปในหินแห่งลาลีเบลา

**หมู่โบสถ์คริสต์ที่สลักเข้าไปในหินแห่งลาลีเบลา** () เป็นกลุ่มโบสถ์คริสต์มอนอลิธิกในที่สูงทางตะวันตกของเอธิโอเปีย บริเวณเมืองลาลีเบลา เมืองซึ่งตั้งชื่อตามจักรพรรดิผู้ครองราชย์ระหว่างปลายศตวรรษที่ 12 ถึงต้นศตวรรษที่ 13 จักรพรรดิลาลีเบลาแห่งจักรวรรดิซากเว ผู้มีพระราชดำริให้ก่อสร้างโบสถ์ที่สลักเข้าไปในหินจำนวน 11 แห่ง เพื่อสร้างนครศักดิ์สิทธิ์ เยรูซาเลม ขึ้นมาในอาณาจักรของตน ปัจจุบันหมู่โบสถ์เหล่านี้ยังคงใช้งานโดยคริสตจักรออร์ทอดอกซ์เอธิโอเปียเรื่อยมาตั้งแต่อดีตและคงความสำคัญอย่างมากต่อศาสนิกชนในเอธิโอเปีย

หมู่โบราณสถานประกอบด้วย 3 ส่วน: หมู่โบสถ์ทางตะวันตกเฉียงเหนือ, หมู่โบสถ์ทางตะวันตกเฉียงใต้ และ โบสถ์จอร์จิส

## อ้างอิง
เวนิสตะวันออก

นี่คือรายชื่อที่ไม่สมบูรณ์ของสถานที่ที่ได้รับสมญานามว่าเป็น **[[เวนิส]]ตะวันออก**

## รายชื่อ

## ดูเพิ่ม
* เวเนซุเอลา ชื่อประเทศแปลว่า "เวนิสน้อย"
* เวนิสเหนือ
* ลิตเติลเวนิส
* ปารีสตะวันออก
* ปารีสตะวันตก
* ลิตเติลปารีส

## อ้างอิง

หมวดหมู่:รายชื่อเมืองในทวีปเอเชีย
หมวดหมู่:รายชื่อเมืองตามสมญานาม
อาบูนาเยมาทากูห์

**อาบูนา เยมาทา กูห์** (; Abuna Yemata Guh}}) เป็นโบสถ์มอนอลิธิก ตั้งอยู่ในเมืองฮาวเซน อำเภอโวเรดา ในภูมิภาคทีกราย ประเทศเอธิโอเปีย โบสถ์น้อยนี้ตั้งอยู่ที่ความสูง  และสามารถเข้าถึงได้ผ่านการปีนบันไดทางเท้าเท่านั้น โบสถ์นี้เป็นที่รู้จักจากภาพเขียนและโบราณวัตถุที่มีอายุย้อนกลับไปถึงศตวรรษที่ 5 และสถาปัตยกรรมอันแปลกตา โบสถ์นี้สร้างขึ้นจากการแกะสลักเข้าไปในหินใหญ่ในทะเลทรายที่เกิดจากการกัดกร่อนและก่อตัวของหินทรายจนมีลักษณะคล้ายหอคอยโดยธรรมชาติ

โบสถ์เป็นหนึ่งในหมู่ 35 โบสถ์สลักเข้าไปในหินของเอธิโอเปีย การเข้าถึงตัวโบสถ์ต้องผ่านบันไดและร่องสำหรับปีนป่ายซึ่งสร้างเข้าไปในหินและมีความอันตรายและความชันสูง รวมถึงสะพานไม้แคบ ๆ 

## ระเบียงภาพ

File:AbunaYemataClimb.jpg|ทางปีนป่ายเข้าโบสถ์
File:Abuna_Yemata_Guh_entryway_climb.jpg|ทางปีนป่ายเข้าโบสถ์
File:AbumaYemata_Entrance.jpg|ทางเข้าโบสถ์


## อ้างอิง

## แหล่งข้อมูลอื่น

หมวดหมู่:โบสถ์คริสต์ในประเทศเอธิโอเปีย
หมวดหมู่:ภูมิภาคตึกรัย
ทุพภิกขภัยในประเทศเอธิโอเปีย พ.ศ. 2526–2528

ทุพภิกขภัยในประเทศเอธิโอเปียในปี 1983 ถึง 1985 เป็นทุพภิกขภัยครั้งร้ายแรงที่สุดในรอบศตวรรษของประเทศ ส่งผลให้มีผู้เสียชีวิตราว 1.2 ล้านคน และมีผู้อพยพหนีออกจากประเทศอีกราวสี่แสนคน และ 2.5 ล้านคนต้องสูญเสียที่อยู่ภายในประเทศ และเด็กมากกว่า 200,000 คนถูกทิ้งกำพร้า

ข้อมูลจากฮิวแมนไรตส์วอตช์ระบุว่ามากกว่าครึ่งหนึ่งของการเสียชีวิตนี้สามารถระบุได้ว่าเกิดจาก "การกระทำอันขัดต่อสิทธิมนุษยชนที่ทำให้ทุพภิกขภัยเกิดเร็วขึ้น หนักขึ้น และยาวนานขึ้นมากกว่าที่ควรจะรับมือได้"

ทุพภิกขภัยปี 1983–1985 มักมีการให้เหตุผลว่าเกิดจากปรากฏการณ์ทางธรรมชาติของฤดูแล้ง อย่างไรก็ตาม ฮิวแมนไรตส์วอตช์ระบุว่าทุพิกขภัยจากฤดูแล้งเพียงลำพังจะดำเนินไปเพียงไม่กี่เดือนเท่านั้น ทั้งฮิวแมนไรตส์วอตช์และออกซแฟมยูเคระบุว่าทุพภิกขภัยนี้เกิดขึ้นตั้งแต่ปี 1961 โดยเหตุการณ์ระหว่างปี 1983–1985 เกิดขึ้นโดยจงใจจากนโยบายของรัฐบาลในฐานะส่วนหนึ่งของยุทธวิธีเพื่อปราบความไม่สงบโดยเฉพาะเพื่อลดทอนกำลังทหารของกองกำลังปลดแอกทีกราย และเพื่อ "ปฏิรูปสังคม" ในพื้นที่ที่มีความสงบปกติ (นอกทีกรายและเวโล)

## อ้างอิง

### บรรณานุกรม
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น
* The first Canadian TV report by Brian Stewart, produced by Tony Burman, which inspired famine aid projects around the world (1 November 1984)
* 2002 news story from the Australian Broadcasting Corporation
* Flashback 1984: Portrait of a famine
* Thoughts and photos from Brian Stewart, the first Western journalist to cover the story
* CBC News Indepth: Ethiopia

หมวดหมู่:พ.ศ. 2526
หมวดหมู่:พ.ศ. 2527
หมวดหมู่:พ.ศ. 2528 
หมวดหมู่:ทุพภิกขภัย
หมวดหมู่:ภัยพิบัติในทวีปแอฟริกา
หมวดหมู่:ประวัติศาสตร์เอธิโอเปีย
อักซุม

**อักซุม** (; ; ;  *Ak̠ʷsəm*;  *Ak̠sum*) เป็นเมืองในภูมิภาคติกรายของเอธิโอเปีย มีประชากรราว 66,800 คนในปี 2015 อักซุมเป็นจุดหมายปลายทางของนักท่องเที่ยวจนกระทั่งเกิดสงครามติกรายในปี 2020

อักซุมเป็นที่ตั้งของราชธานีในอดีต ของจักรวรรดิอักซุม ซึ่งร่ำรวยและเรืองอำนาจจากการควบคุมการค้าทางทะเล และมีอำนาจในภูมิภาคระหว่าง 400 ปีก่อนคริสต์กาลจนถึงศตวรรษที่ 10 ยูเนสโกประกาศให้แหล่งโบราณสถานต่าง ๆ แห่งอักซุมเป็นแหล่งมรดกโลกในปี 1980 ด้วยคุณค่าทางวัฒนธรรมและประวัติศาสตร์

## อ้างอิง

## อ่านเพิ่ม
* Francis Anfray. *Les anciens ethiopiens.* Paris: Armand Colin, 1991.
* Yuri M. Kobishchanov. *Axum* (Joseph W. Michels, editor; Lorraine T. Kapitanoff, translator). University Park, Pennsylvania: University of Pennsylvania, 1979. 
* David W. Phillipson. *Ancient Ethiopia. Aksum: Its antecedents and successors.* London: The British Brisith Museum, 1998.
* David W. Phillipson. *Archaeology at Aksum, Ethiopia, 1993–7.* London: British Institute in Eastern Africa, 2000. 
* Stuart Munro-Hay. *Aksum: An African Civilization of Late Antiquity*. Edinburgh: University Press. 1991.  online edition
* Stuart Munro-Hay. *Excavations at Aksum: An account of research at the ancient Ethiopian capital directed in 1972-74 by the late Dr Nevill Chittick* London: British Institute in Eastern Africa, 1989 
* Sergew Hable Sellassie. *Ancient and Medieval Ethiopian History to 1270*  Addis Ababa:  United Printers, 1972.
* *African Zion, the Sacred Art of Ethiopia*. New Haven:  Yale University Press, 1993.
* J. Theodore Bent. *The Sacred City of the Ethiopians: Being a Record of Travel and Research in Abyssinia in 1893*. London: Longmans, Green and Co, 1894. online edition

## แหล่งข้อมูลอื่น

*Ethiopian Treasures — Queen of Sheba, Aksumite Kingdom — Aksum
*Kingdom of Aksum article from "About Archaeology"
*UNESCO – World Heritage Sites — Aksum
* The Metropolitan Museum of Art — "Foundations of Aksumite Civilization and Its Christian Legacy (1st–7th century)"
*On Axum 
*More on Axum
*Axum from Catholic Encyclopedia
*  Final obelisk section in Ethiopia, BBC, 25 April 2005
* Axum Heritage Site on Aluka digital library
*Aksum World Heritage Site in panographies – 360 degree interactive imaging

หมวดหมู่:นครศักดิ์สิทธิ์
วอลเลย์บอลหญิงชิงแชมป์ยุโรป 2021

**วอลเลย์บอลหญิงชิงแชมป์ยุโรป 2021** () เป็นการแข่งขันครั้งที่ 32 ของวอลเลย์บอลหญิงชิงแชมป์ยุโรป จัดขึ้นโดยสมาพันธ์วอลเลย์บอลยุโรป ซึ่งเป็นหน่วยงานกำกับดูแลวอลเลย์บอลของทวีปยุโรป เป็นครั้งที่สองที่จะมีการแข่งขันในสี่ประเทศ คือ เซอร์เบีย บัลแกเรีย โครเอเชียและโรมาเนีย

## รอบคัดเลือก

|}

### กลุ่มบี

|}

|}

### กลุ่มซี

|}

|}

### กลุ่มดี

|}

|}

## รอบสุดท้าย

### รอบ 16 ทีมสุดท้าย

​

|}

### รอบก่อนรองชนะเลิศ

|}

### รอบรองชนะเลิศ

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน

 

## รางวัล

***ผู้เล่นทรงคุณค่า** 
:  ปาโอลา เอโกนู
***ตัวเซ็ตยอดเยี่ยม**
:  อาเลสเซีย ออร์โร
***ตัวตบหัวเสายอดเยี่ยม**
:  มีเรียม ซิลลา
:  เอเลนา ปีเอตรีนี

***ตัวบล็อกกลางยอดเยี่ยม**
:  เอดา แอร์แดม ดึนดาร์
:  อันนา ดาเนซี
***ตัวตบตรงข้ามยอดเยี่ยม**
:  ตียานา บอชคอวิช
***ตัวรับอิสระยอดเยี่ยม**
:  โมนีกา เด เจนนาโร

## ดูเพิ่ม
*วอลเลย์บอลชายชิงแชมป์ยุโรป 2021

## อ้างอิง

## แหล่งข้อมูลอื่น
*Official website

ยุโรป
2021
หมวดหมู่:การแข่งขันวอลเลย์บอลนานาชาติที่ประเทศเซอร์เบียเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศบัลแกเรียเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศโครเอเชียเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศโรมาเนียเป็นเจ้าภาพ
วรรณะที่ถูกกำหนดและชนเผ่าที่ถูกกำหนด

[thumb|แผนที่สัดส่วนวรรณะที่ถูกกำหนดแบ่งตามเขตการปกครองระดับบนของประเทศอินเดีย ข้อมูลตามสำมะโนปี 2011 โดยรัฐที่มีสัดส่วนวรรณะกำหนดมากที่สุดคือ[รัฐปัญจาบ (~32%) ในขณะที่พื้นที่เกาะและรัฐทางตะวันตกสามรัฐมีสัดส่วนที่ 0%]]
[thumb|แผนที่สัดส่วนชนเผ่าที่ถูกกำหนดแบ่งตามเขตการปกครองระดับบนของประเทศอินเดีย ข้อมูลตามสำมะโนปี 2011 [มิโซรัม กับ ลักษทวีป มีสัดส่วนประชากรเป็นชนเผ่ากำหนดมากที่สุด (~95%), ส่วนรัฐปัญจาบกับหรยาณาอยู่ที่ 0%]]

**วรรณะที่ถูกกำหนด** หรือ **ผู้ด้อยโอกาสทางวรรณะ** ( ย่อว่า **SC**) และ **ชนเผ่าที่ถูกกำหนด** ( ย่อว่า **ST**) เป็นกลุ่มคนที่ได้รับการขึ้นทะเบียนอย่างเป็นทางการในประเทศอินเดีย ทั้งสองคำปรากฏในรัฐธรรมนูญอินเดีย และในสมัยเจ้าอาณานิคมอังกฤษ กลุ่มคนเหล่านี้ถูกเรียกว่า **ชนชั้นระดับล่าง** () 

ในวรรณกรรมยุคใหม่ *ชนชั้นที่ถูกกำหนด* บางครั้งถูกเรียกแทนด้วยคำว่า ทลิต อันแปลว่า "ผู้แตกหัก" ในภาษามราฐี การใช้คำนี้ถูกทำให้เป็นที่นิยมโดยชายชาวทลิต บี อาร์ อัมเพทกร (1891–1956) นักเศรษฐศาสตร์, นักปฏิรูป และประธานร่างรัฐธรรมนูญอินเดีย ผู้นำทลิตในยุคต่อสู้เพื่อเอกราช อัมเพทกรเลือกใช้คำว่าทลิตแทนที่จะใช้คำที่มหาตมะ คานธีใช้ หริชน อันแปลว่า "คนของหริ" (หริในที่นี้หมายถึงพระวิษณุและอาจหมายถึงพระเจ้าโดยรวม)

วรรณะที่ถูกกำหนดและชนเผ่าที่ถูกกำหนดคิดเป็นประชากร 16.6% และ 8.6% ของประเทศอินเดียตามลำดับ (ข้อมูลจากสำมะโนปี 2011) ในรัฐบัญญัติฉบับแรกที่ว่าด้วยวรรณะและชนเผ่ากำหนดในปี 1950 ระบุวรรณะไว้ 1,108 วรรณะ และชนเผ่า 744 ชนเผ่า

นับตั้งแต่การได้รับเอกราช ทั้งสองกลุ่มชนได้รับสถานะรีเซิร์ฟพิเศษตามรัฐธรรมนูญ ซึ่งยืนยันการมีส่วนร่วมทางการเมืองให้กับกลุ่มชนเหล่านี้
thumb|Percent of scheduled tribes in India by tehsils by census 2011

## อ้างอิง

## อ่านเพิ่ม
*

## แหล่งข้อมูลอื่น
* Ministry of Tribal Affairs
* 2001 Census of India – Tables on Individual Scheduled Castes and Scheduled Tribes
* Dalit Indian Chamber of Commerce & Industry 
* Administrative Atlas of India – 2011



หมวดหมู่:อาทิวาสี

หมวดหมู่:สังคมอินเดีย
เดเอ็ฟเอ็ล-ซูเพอร์คัพ 2020

**เดเอ็ฟเอ็ล-ซูเพอร์คัพ ฤดูกาล 2020** เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 11 ซึ่งเป็นการแข่งขันฟุตบอลประจำปีระหว่างทีมชนะเลิศบุนเดิสลีกาและเดเอ็ฟเบ-โพคาลในฤดูกาลก่อนหน้า ไบเอิร์นมิวนิกพบกับโบรุสซีอาดอร์ทมุนด์ รองแชมป์บุนเดิสลีกา แข่งขันกันในวันที่ 30 กันยายน ค.ศ. 2020

การแข่งขันมีกำหนดเดิมที่จะแข่งขันในเดือนกรกฎาคมหรือสิงหาคม ก่อนเปิดฤดูกาลบุนเดิสลีกา ฤดูกาล 2020–21 แต่การระบาดทั่วของโควิด-19 ทำให้บุนเดิสลีกาถูกเลื่อนไปเปิดฤดูกาลในเดือนกันยายน ค.ศ. 2020 ด้วยเหตุผลเกี่ยวกับมาตรการป้องกันการระบาดของโควิด-19 การแข่งขันนัดนี้จึงไม่มีผู้เข้าชมในสนามอัลลีอันทซ์อาเรนา เมืองมิวนิก

ไบเอิร์นมิวนิกได้เข้าแข่งขันจากการคว้าแชมป์บุนเดิสลีกา ฤดูกาล 2019–20 และเดเอ็ฟเบ-โพคาล ฤดูกาล 2019–20 เนื่องด้วยไบเอิร์นชนะเลิศทั้งสองรายการ ทำให้ โบรุสซีอาดอร์ทมุนด์ได้เข้าแข่งขันแทนในฐานะรองแชมป์บุนเดิสลีกา

การแข่งขันนัดนี้มีบีบีอานา ชไตน์เฮาส์ ซึ่งเป็นครั้งแรกที่ผู้ตัดสินหญิงได้รับเลือกให้ทำหน้าที่ในการแข่งขัน และยังเป็นการตัดสินครั้งสุดท้ายในอาชีพของเขาอีกด้วย ไบเอิร์นมิวนิกชนะการแข่งขันในนัดนี้ด้วยคะแนน 3–2 นับเป็นแชมป์ซูเปอร์คัพครั้งที่แปดของสโมสร

## ทีม
*ในตารางนี้ ห้วข้อ การเข้ารอบก่อนหน้านี้ หมายถึงเฉพาะการเข้าแข่งขันภายใต้ชื่อ เดเอ็ฟเอ็ล-ซูเพอร์คัพ เท่านั้น*

## สนามแข่งขัน
การแข่งขันเกิดขึ้นที่สนามอัลลีอันทซ์อาเรนาซึ่งเป็นสนามเหย้าของไบเอิร์นมิวนิก เป็นปีแรกที่มีการเปลี่ยนแปลงกติกาโดยให้แชมป์บุนเดสลีกาเป็นเจ้าภาพจัดการแข่งขันแทนแชมป์เดเอ็ฟเบ-โพคาลหรือทีมรองชนะเลิศจากบุนเดสลีกาในกรณีที่อีกทีมหนึ่งชนะเลิศทั้งสองรายการ โดยเป็นครั้งที่สองที่จัดที่สนามแห่งนี้ โดยก่อนหน้านี้เกิดขึ้นใน ค.ศ. 2012) และเป็นครั้งที่สามที่แข่งขันในเมืองมิวนิก (นอกจากนี้เกิดขึ้นในปี ค.ศ. 1994 ที่โอลึมพีอาชตาดีอ็อน)

## การแข่งขัน
### รายละเอียด


## ดูเพิ่ม
*บุนเดิสลีกา ฤดูกาล 2019–20
*เดเอ็ฟเบ-โพคาล ฤดูกาล 2019–20

## บันทึก

## อ้างอิง

## แหล่งข้อมูลอื่น
*

หมวดหมู่:เดเอ็ฟเอ็ล-ซูเพอร์คัพ
หมวดหมู่:ฟุตบอลถ้วยเยอรมันในฤดูกาล 2020–21
มาริยะ ทาเกอูจิ

**มาริยะ ทาเกอูจิ** (; เกิด 20 มีนาคม ค.ศ. 1955) เป็นนักร้องและนักแต่งเพลงหญิงชาวญี่ปุ่น ได้รับการยกย่องว่าเป็นบุคคลที่ทรงอิทธิพลในแนวเพลงซิตีป็อป และเป็นหนึ่งในศิลปินที่มียอดขายดีที่สุดตลอดกาลของประเทศญี่ปุ่น โดยมียอดขายถึง 16 ล้านแผ่นและได้รับรางวัลมากมาย

ทาเกอูจิเกิดที่เมืองไทชะ เขตฮิกาวะ โดยปัจจุบันคือเมืองอิซูโมะ จังหวัดชิมาเนะ และศึกษาที่มหาวิทยาลัยเคโอ เธอเซ็นสัญญาเป็นนักร้องกับค่ายเพลงอาร์ซีเอใน ค.ศ. 1978 ด้วยอัลบั้มเปิดตัว *บีกินนิง* โดยอัลบั้มดังกล่าว ได้รับการจัดอันดับสูงสุดในออริคอนชาร์ต อันดับที่ 17 ต่อมา เธอออกอัลบั้มทั้งหมดสี่ชุดระหว่าง ค.ศ. 1979 ถึง 1981 โดยอัลบั้มทั้งสี่ชุดประสบความสำเร็จในเชิงพาณิชย์ โดยเฉพาะอัลบั้ม *เลิฟซองส์* กลายเป็นผลงานแรกของเธอที่ขึ้นอันดับที่ 1 ในออริคอนชาร์ต ทาเกอูจิประกาศว่าเธอจะหยุดพักชั่วคราวใน ค.ศ.1981 โดยยุติสัญญากับอาร์ซีเอ สามปีต่อมา ทาเกอูจิกับสามีของเธอ ทัตสึโระ ยามาชิตะ เซ็นสัญญาค่ายเพลงมูน และเธอก็กลับมาด้วยสตูดิโออัลบั้มที่หกของเธอ *วาไรตี* ใน ค.ศ. 1984 โดยได้วางจำหน่ายในระดับสากลและส่งให้เธอให้ประสบความสำเร็จในกระแสหลัก และขึ้นอันดับที่ 1 ในออริคอนชาร์ต ซิงเกิลเพลง*[[พลาสติกเลิฟ]]* ซึ่งวางจำหน่ายใน ค.ศ. 1985 กลายเป็นเรื่องประหลาดใจนอกประเทศญี่ปุ่นใน ค.ศ. 2017 หลังจากการอัปโหลดเพลงบนยูทูบกลายเป็นไวรัล เพลงนี้ก่อให้เกิดลัทธิตามมาและถูกมองว่าเป็นแก่นของการฟื้นฟูความสนใจในแนวเพลงซิตีป็อปในช่วงปลายทศวรรษ 2010

หลังจากอัลบั้มของเธอประสบความสำเร็จตลอดช่วงปลายทศวรรษ 1970 และ 1980 ทาเกอูจิเริ่มออกอัลบั้มน้อยลง โดยอัลบั้มล่าสุดวางจำหน่ายเมื่อ ค.ศ. 2014 ขณะที่เธอเปลี่ยนไปมุ่งเน้นในการทำงานและปล่อยซิงเกิลเดี่ยว ตั้งแต่ ค.ศ. 1981 ทุกซิงเกิลที่เธอออก ได้รับการจัดอันดับสูงสุดในออริคอนชาร์ต เธอยังสังกัดอยู่กับค่ายเพลงมูน โดยทำงานกับสังกัดย่อยต่าง ๆ ตั้งแต่เซ็นสัญญาใน ค.ศ. 1984 และตั้งแต่ ค.ศ. 1998 เธอเซ็นสัญญากับวอร์เนอร์มิวสิกเจแปน และปล่อยซิงเกิล *อิโนะจิโนะอูตะ* ใน ค.ศ. 2012 (ซึ่งเธอได้บันทึกเสียงใหม่ใน ค.ศ. 2020) โดยเพลงดังกล่าวขึ้นอันดับที่ 1 ในออริคอนชาร์ต ทำให้เธอเป็นนักร้องที่อายุมากที่สุดที่ซิงเกิลได้รับการจัดอันดับที่ 1

## อ้างอิง

หมวดหมู่:นักร้องหญิงญี่ปุ่น
หมวดหมู่:บุคคลจากจังหวัดชิมาเนะ
หมวดหมู่:ศิษย์เก่าจากมหาวิทยาลัยเคโอ
โปรเฟสชันนอลเดเวลอปเมนต์ลีก รุ่นอายุไม่เกิน 23 ปี ฤดูกาล 2020–21

**โปรเฟสชันนอลเดเวลลอปเมนต์ลีก รุ่นอายุไม่เกิน 23 ปี ฤดูกาล 2020–21** () เป็นฤดูกาลที่ 9 ของระบบการแข่งขัน โปรเฟสชันแนลเดเวลลอปเมนต์ลีก.

เบิร์นลีย์, คริสตัลพาเลซ และ ลีดส์ยูไนเต็ด เข้าร่วมพรีเมียร์ลีก 2 สำหรับฤดูกาล 2020–21 หลังจากได้รับสถานะอะคาเดมี่ระดับหนึ่ง. ก่อนจะเริ่มต้นฤดูกาล สวอนซีซิตี ออกจากลีกหลังจากลดระดับอะคาเดมี่ของพวกเขาไปสู่ประเภทที่สอง.

## พรีเมียร์ลีก 2

### ดิวิชัน 1
#### ตารางคะแนน

#### ผลการแข่งขัน

## ดูเพิ่ม
* ฟุตบอลอังกฤษในฤดูกาล 2020–21

## อ้างอิง

หมวดหมู่:ฟุตบอลในประเทศอังกฤษฤดูกาล 2020–21
2020-21
พลาสติกเลิฟ

***พลาสติกเลิฟ*** (อังกฤษ: "*Plastic Love*" ) เป็นเพลงโดยนักร้องชาวญี่ปุ่น มาริยะ ทาเกอูจิ ในอัลบั้มยอดนิยมที่สุดของเธอ *[[Variety (Mariya Takeuchi album)|วาไรที]]* รวมถึงได้ปล่อยในรูปซิงเกิลแยกในเวลาถัดมา

ซิงเกิลมีลักษณะดนตรีแบบซิทีป็อป และได้รับการตอบรับกลาง ๆ ด้วยยอดจำหน่ายราว 10,000 ฉบับ ในปี 2017 เพลงได้รับการนิยมขึ้นมากในระดับนานาชาติหลังฉบับรีมิกซ์ ความยาว 6 นาทีได้ถูกอัปโหลดขึ้นบนยูทูบ และมียอดเข้าชมถึง 24,000,000 ครั้งในเวลาอันสั้น ก่อนที่จะถูกนำออกด้วยปัญหาลิขสิทธิ์ วิดีโอถูกแก้ไขปัญหาลิขสิทธิ์เสร็จสิ้นในปี 2019 และมียอดเข้าชมสะสมมากกว่า 60 ล้านครั้ง

## การผลิตและเผยแพร่
"พลาสติกเลิฟ" แต่งและขับร้องโดยทาเคอูจิ และโปรดิวซ์โดยสามีของเธอ ทัตซูโระ ยามาชิตะ ในบทสัมภาษณ์หนึ่งกับ *[[The Japan Times|เดอะเจแปนไทมส์]]* ทาเคอูจิระบุว่า: "ฉันอยากแต่งเพลงที่เต้นไปด้วยได้ (danceable) บางอย่างที่มีความเป็นซิตีป็อป ... [เนื้อเพลง] บอกเล่าเรื่องราวของหญิงสาวที่สูญเสียชายคนที่เธอรักจริงไป" การบรรเลงกีตาร์ในเพลงเป็นของยามาชิตะ ส่วนยาซูฮารุ นากานิชิ (Yasuharu Nakanishi) บรรเลงเปียโนไฟฟ้า, โคกิ อิโต (Kōki Itō) บรรเลงกีตาร์เบส และจูน อาโอยามะ (Jūn Aoyama) บรรเลงกลอง 

เพลงปล่อยออกมาครั้งแรกในอัลบั้มยอดฮิตอันดับหนึ่งของทาเคอูจิ *วาไรที* (1984) และต่อมาปล่อยในรูปแบบซิงเกิลเดี่ยว นับเป็นซิงเกิลลำดับที่สิบสองของเธอ

### ซิงเกิลสิบสองนิ้ว

เพลงฉบับซิงเกิลสิบสองนิ้วถูกปล่อยเมื่อ 15 มีนาคม 1985 ซึ่งมี "เวอร์ชันคลับมิกซ์" (extended club mix) และ "รีมิกซ์ใหม่" (new re-mix) ของเพลง ซิงเกิลนี้ขึ้นสู่อันดับสูงสุดอยู่ที่ที่ 86 บนโอริกอนซิงเกิลส์ชาร์ตเท่านั้น

## ความนิยมระลอกใหม่
ในัวนที่ 5 กรกฎาคม 2017 รีมิกซ์ความยาว 8 นาทีซึ่งรีมิกซ์โดยแฟนคลับ ในชื่อวิดีโอ "Plastic Love" อัปโหลดขึ้นบนยูทูบ โดยผู้ใช้ชื่อ "Plastic Lover" ภาพในวิดีโอเป็นภาพที่ครอบตัดของเธอจากอัลบั้ม "Sweetest Music" ถ่ายโดยช่างภาพชาวลอสแอนเจลิส แอลัน เลเวนสัน (Alan Levenson) เพลงนี้ประจวบเหมาะกับกระแสความนิยมในเวเพอร์เวฟ ทำให้วิดีโอเพลงนี้กลายเป็นที่นิยมขึ้นมาอย่างรวดเร็วจากระบบการแนะนำวิดีโอของอัลกอริธึมยูทูบ การแพร่กระจายของเพลงนี้ยังมีส่วนมาจากอินเทอร์เน็ตมีม, การพูดคุยบนเรดดิท และภาพแฟนอาร์ทภาพของมาริยะจากที่ปรากฏในวิดีโอเผยแพร่ตามสื่ออย่างดีเวียนต์อาร์ต วิดีโอมียอดเข้าชม 24 ครั้ง ก่อนจะถูกนำออกจากเว็บด้วยปัญหาลิขสิทธิ์กับเลเวนสัน แต่ภายหลังแก้ไขปัญหาลิขสิทธิ์เสร็จสิ้นในปี 2019 วิดีโอได้ถูกนำขึ้นบนเว็บไซต์อีกครั้งพร้อมการระบุที่มาของภาพจากเลเวนสัน

ไรอัน แบสซิล (Ryan Bassil) จาก *[[Vice (magazine)|ไวซ์]]* เรียกขานเพลงนี้ว่าเป็น "เพลงป็อปที่ดีที่สุดในโลก" 

เมื่อวันที่ 16 พฤษภาคม 2019 เวอร์ชันสั้นของมิวสิกวิดีโอทางการ ผลงานโปรดิวซ์โดยเคียวทาโร ฮายาชิ (Kyōtaro Hayashi) ได้ถูกอัปโหลดขึ้นบนยูทูบด้วยความยาว 90 วินาที ส่วนฉบับเต็มซึ่งยาวประมาณ 5 นาที ซึ่งมีรวมไว้ในดีวีดีและบลูเรย์ของ "Souvenir the Movie" ปล่อยในวันที่ 18 พฤศจิกายน 2020 เวอร์ชันคัฟเวอร์จำนวนมากของ "พลาสติกเลิฟ" มีปรากฏอยู่เช่นกัน รวมทั้งโดยโทฟูบีทส์, ไฟรเดย์ไนท์แพลนส์ และ ชาย

## อ้างอิง

หมวดหมู่:ซิงเกิลในปี พ.ศ. 2528
หมวดหมู่:เพลงในปี พ.ศ. 2527
หมวดหมู่:อินเทอร์เน็ตมีม
หมวดหมู่:เพลงเจป็อป
หมวดหมู่:มีมเพลง
หมวดหมู่:ไวรอลวิดีโอ
หมวดหมู่:เพลงของมาริยะ ทาเกอูจิ
สนธิสัญญาสันติภาพสำหรับอิตาลี ค.ศ. 1947

**สนธิสัญญาสันติภาพสำหรับอิตาลี** (หนึ่งในสนธิสัญญาสันติภาพปารีส) เป็นสนธิสัญญาสันติภาพที่ลงนามระหว่างอิตาลีกับประเทศฝ่ายพันธมิตรในสงครามโลกครั้งที่สอง

## อ้างอิง

## ดูเพิ่ม
* จักรวรรดิอิตาลี
* สนธิสัญญาสันติภาพปารีส (ค.ศ. 1947)
* การสงบศึกแห่งแคสบิเล

หมวดหมู่:สนธิสัญญาสันติภาพ
หมวดหมู่:สนธิสัญญาสงครามโลกครั้งที่สอง
หมวดหมู่:ผลที่ตามมาหลังสงครามโลกครั้งที่สองในประเทศอิตาลี
หมวดหมู่:ผลที่ตามมาหลังสงครามโลกครั้งที่สอง
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาเกี่ยวข้องกับทวีปยุโรป
หมวดหมู่:สนธิสัญญาเกี่ยวข้องกับอิตาลี
หมวดหมู่:สนธิสัญญาเกี่ยวข้องกับออสเตรเลีย
หมวดหมู่:สนธิสัญญาเกี่ยวข้องกับเบลเยียม
หมวดหมู่:สนธิสัญญาเกี่ยวข้องกับบราซิล
หมวดหมู่:สนธิสัญญาเกี่ยวข้องกับแคนาดา
หมวดหมู่:สนธิสัญญาเกี่ยวข้องกับสาธารณรัฐจีน (ค.ศ. 1912–1949)
หมวดหมู่:สนธิสัญญาเกี่ยวข้องกับเชโกสโลวาเกีย
หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
หมวดหมู่:สนธิสัญญาเกี่ยวข้องกับอินเดีย
หมวดหมู่:สนธิสัญญาเกี่ยวข้องกับเนเธอร์แลนด์
หมวดหมู่:สนธิสัญญาเกี่ยวข้องกับโปแลนด์
หมวดหมู่:สนธิสัญญาเกี่ยวข้องกับสหภาพแอฟริกาใต้
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาเกี่ยวข้องกับยูโกสลาเวีย
หมวดหมู่:สนธิสัญญาเกี่ยวข้องกับกรีซ
หมวดหมู่:ค่าปฏิกรรม
หมวดหมู่:การล่มสลายของจักรวรรดิอิตาลี
หมวดหมู่:ฝ่ายสัมพันธมิตร (สงครามโลกครั้งที่สอง)
รางวัลละครเกาหลี

**รางวัลละครเกาหลี** () เป็นงานประกาศรางวัลสำหรับความเป็นเลิศทางโทรทัศน์ในประเทศเกาหลีใต้ ก่อตั้งขึ้นในปี 2550 และจัดขึ้นเป็นประจำทุกปีในเดือนตุลาคมที่เมืองจินจู จังหวัดคยองซังใต้ โดยเป็นกิจกรรมหลักอย่างเป็นทางการของเทศกาลละครเกาหลีประจำปี (ซึ่งเปิดตัวไปเมื่อปีที่แล้ว) ระยะเวลาที่มีสิทธิ์เข้าชิงคือตุลาคมของปีก่อนหน้าถึงกันยายนของปีปัจจุบัน ผู้ได้รับการเสนอชื่อจะได้รับเลือกจากละครเกาหลีที่ออกอากาศทางเครือข่ายการแพร่ภาพใหญ่ 3 แห่ง (เคบีเอส, เอ็มบีซี และ เอสบีเอส) และช่องเคเบิล

ในปี 2552 พิธีนี้ถูกยกเลิกเนื่องจากการระบาดของการระบาดของไข้หวัดใหญ่สายพันธุ์ใหม่ 2009

## อ้างอิง
โจวานา เปรโควิช

**โจวานา เปรโควิช** (; ; 20 มกราคม ค.ศ. 1996 – ) เป็นนักกีฬาคาราเต้ชาวเซอร์เบีย ที่แข่งในรายการคูมิเตะรุ่นน้ำหนัก 61 กก. (ค.ศ. 2018 และ 2021) และแชมป์โอลิมปิก ค.ศ. 2020 ในการปรากฏตัวเดี่ยวของคาราเต้ในรายการการแข่งกีฬาโอลิมปิก

## ความสำเร็จ
;ค.ศ. 2018:
*  คาราเต้ชิงแชมป์โลก ครั้งที่ 24 – สเปน – คูมิเตะรุ่นไม่เกิน 61 กก.

;ค.ศ. 2017:
*  คาราเต้1 ซีรีส์เอ – ญี่ปุ่น – คูมิเตะรุ่นไม่เกิน 61 กก.
*  คาราเต้ชิงแชมป์ยุโรป – ตุรกี – คูมิเตะรุ่นไม่เกิน 61 กก.
*  คาราเต้1 พรีเมียร์ลีก – เนเธอร์แลนด์ – คูมิเตะรุ่นไม่เกิน 61 กก.
*  คาราเต้1 พรีเมียร์ลีก – ฝรั่งเศส – คูมิเตะรุ่นไม่เกิน 61 กก.

;ค.ศ. 2016:
* **อันดับ 7** คาราเต้ชิงแชมป์โลก – ออสเตรีย – คูมิเตะรุ่นไม่เกิน 61 กก.
*  คาราเต้ชิงแชมป์ยุโรป – ฝรั่งเศส – คูมิเตะรุ่นไม่เกิน 61 กก.
*  เยาวชน, นักเรียนนายร้อย และรุ่นอายุไม่เกิน 21 ปีชิงแชมป์ยุโรป – ไซปรัส – คูมิเตะรุ่นอายุไม่เกิน 21 ปี น้ำหนักไม่เกิน 61 กก.

;ค.ศ. 2015:
* **อันดับ 5** เยาวชน, นักเรียนนายร้อย และรุ่นอายุไม่เกิน 21 ปีชิงแชมป์โลก – อินโดนีเซีย – คูมิเตะรุ่นอายุไม่เกิน 21 ปี น้ำหนักไม่เกิน 61 กก.

;ค.ศ. 2014:
*  รุ่นใหญ่ชิงแชมป์บอลข่าน – นอร์ทมาซิโดเนีย – คูมิเตะรุ่นไม่เกิน 55 กก.
*  รุ่นใหญ่ชิงแชมป์เมดิเตอร์เรเนียน – มอนเตเนโกร – คูมิเตะรุ่นไม่เกิน 61 กก.

;ค.ศ. 2013:
*  เยาวชน, นักเรียนนายร้อย และรุ่นอายุไม่เกิน 21 ปีชิงแชมป์โลก – สเปน – คูมิเตะเยาวชนรุ่นไม่เกิน 59 กก.
*  เยาวชน, นักเรียนนายร้อย และรุ่นอายุไม่เกิน 21 ปีชิงแชมป์บอลข่าน – เซอร์เบีย – คูมิเตะเยาวชนรุ่นไม่เกิน 59 กก.
*  เยาวชน, นักเรียนนายร้อย และรุ่นอายุไม่เกิน 21 ปีชิงแชมป์ยุโรป – ตุรกี – คูมิเตะเยาวชนรุ่นไม่เกิน 59 กก.

;ค.ศ. 2012:
* **อันดับ 5**  เยาวชน, นักเรียนนายร้อย และรุ่นอายุไม่เกิน 21 ปีชิงแชมป์ยุโรป – อาเซอร์ไบจาน – คูมิเตะเยาวชนรุ่นไม่เกิน 53 กก.

## อ้างอิง

หมวดหมู่:นักคาราเต้หญิงชาวเซอร์เบีย
โจโจ้ ล่าข้ามศตวรรษ: สโตนโอเชียน

***โจโจ้ ล่าข้ามศตวรรษ: สโตนโอเชียน*** () เป็นฤดูกาลที่ห้าของซีรีส์อนิเมะโทรทัศน์ *[[โจโจ้ ล่าข้ามศตวรรษ (ซีรีส์อนิเมะโทรทัศน์)|โจโจ้ ล่าข้ามศตวรรษ]]* ดัดแปลงมาจาก *[[สโตนโอเชียน]]* ภาคที่หกของมังงะชุด  *[[โจโจ้ ล่าข้ามศตวรรษ]]* ผลงานของฮิโรฮิโกะ อารากิ สิบสองตอนแรกของ*โจโจ้ ล่าข้ามศตวรรษ: สโตนโอเชียน*ปล่อยฉายทั่วโลกในฐานะออริจินัลเน็ตแอนิเมชันทางเน็ตฟลิกซ์ในวันที่ 1 ธันวาคม พ.ศ. 2564 ก่อนมีกำหนดออกอากาศทางโทรทัศน์ในประเทศญี่ปุ่นในเดือนมกราคม พ.ศ. 2565 สิบสองตอนถัดมาปล่อยฉายทั่วโลกในวันที่ 1 กันยายน พ.ศ. 2565 และสิบสองตอนสุดท้ายปล่อยฉายในวันที่ 1 ธันวาคม พ.ศ. 2565

## เรื่องย่อ
เรื่องราวในปี ค.ศ. 2011 คูโจ โจลีนถูกตัดสินโทษให้จำคุก 15 ปีหลังเข้าไปพัวพันในอุบัติเหตุรถยนต์และถูกปรักปรำว่าเป็นฆาตกร โจลีนถูกคุมขังในเรือนจำกรีนดอลฟินสตรีทในรัฐฟลอริดาซึ่งมีชื่อเล่นว่า "พิพิธภัณฑ์สัตว์น้ำ" คูโจ โจทาโร่พ่อของโจลีนได้มอบจี้ห้อยคอแก่โจลีนซึ่งมีความสามารถลึกลับในการปลุกพลังแฝงภายในของโจลีน 

## นักพากย์

## การผลิตและการเผยแพร่
ซีรีส์*โจโจ้ ล่าข้ามศตวรรษ: สโตนโอเชียน*มีการประกาศสร้างระหว่างงานอีเวนต์ถ่ายทอดสดในเดือนเมษายน พ.ศ. 2564 โดยผลิตโดยสตูดิโอเดวิดโปรดักชันเช่นเดียวกับ*โจโจ้ ล่าข้ามศตวรรษ*ภาคก่อนหน้า ซีรีส์อนิเมะฉายทั้งหมด 38 ตอน

ในเดือนสิงหาคม พ.ศ. 2564 ภาพยนตร์ตัวอย่างแรกปล่อยฉายระหว่างงานอีเวนต์ยูทูบของ*สโตนโอเชียน* พร้อมประกาศปล่อยฉายทั่วโลกทางเน็ตฟลิกซ์ในวันที่ 1 ธันวาคม พ.ศ. 2564 โดยจะฉาย 12 ตอนแรก ในประเทศญี่ปุ่น ซีรีส์อนิเมะยังได้ออกอากาศทางโทรทัศน์ช่อง Tokyo MX, BS11 และ MBS โดเยเริ่มออกอากาศในอีกหนึ่งเดือนถัดมาในวันที่ 8 มกราคม พ.ศ. 2565 ตามด้วยช่องแอนิแมกซ์ในวันที่ 22 มกราคม นักแต่งเพลงโยโงะ คันโนะกลับมารับหน้าที่แต่งดนตรีประกอบเช่นเดียวกับฤดูกาลก่อนหน้า ตอนที่ 13-24 เริ่มปล่อยฉายทั่วโลกทางเน็ตฟลิกซ์ในวันที่ 1 กันยายน พ.ศ. 2565 ตอนที่ 25-38 เริ่มปล่อยฉายในวันที่ 1 ธันวาคม พ.ศ. 2565 เพลงเปิดของตอนที่ 1-24 คือเพลง "Stone Ocean" ร้องโดยอิจิโงะจากวงคิชิดะเคียวดันแอนด์เดอะอาเกโบชิร็อกเก็ต ส่วนเพลงเปิดของตอนที่ 25-38 คือเพลง "Heaven’s falling down" โดย sana จากวง  เพลงปิดตลอดซีรีส์อนิเมะคือเพลง "Distant Dreamer" โดย ดัฟฟี ยกเว้นตอนที่ 38 ซึ่งเพลงปิดคือเพลง "Roundabout" โดยวงเยส ซึ่งเดิมเป็นเพลงปิดของฤดูกาลที่ 1

## รายชื่อตอน


## หมายเหตุ

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:โจโจ้ ล่าข้ามศตวรรษ
หมวดหมู่:อนิเมะออริจินอลของเน็ตฟลิกซ์
หมวดหมู่:อนิเมะที่ออกฉายในปี พ.ศ. 2564
หมวดหมู่:รายการโทรทัศน์ที่มีฉากในรัฐฟลอริดา
ฟุตบอลลีกเพลย์ออฟ ฤดูกาล 2021

การแข่งขัน **[[ฟุตบอลลีกเพลย์ออฟ]]** ของ ฤดูกาล 2020–21 จะจัดขึ้นในเดือนพฤษภาคม ค.ศ. 2021 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน

รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด ทีมที่เข้าร่วมมาจากทีมอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู เมื่อจบฤดูกาล 2020–21
ทีมชนะเลิศของรอบรองชนะเลิศจะได้เข้าสู่รอบชิงชนะเลิศ ผู้ชนะของรอบชิงชนะเลิศจะได้เลื่อนชั้นในฤดูกาลถัดไป

กฏประตูทีมเยือน ไม่ได้รับการอนุมัติในรอบรองชนะเลิศเพลย์ออฟต่อมาตรฐานดั้งเดิมได้

## ภูมิหลัง
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.

## ลีกแชมเปียนชิป

### ทีมที่เข้าร่วม

### เลกแรก

### เลกที่สอง

*รวมผลสองนัด เบรนต์ฟอร์ด ชนะ 3–2.*

*รวมผลสองนัด สวอนซีซิตี ชนะ 2–1.*

### ลีกแชมเปียนชิป รอบชิงชนะเลิศ

## ลีกวัน

**เลกแรก**
 

**เลกที่สอง**

*รวมผลสองนัด แบล็กพูล ชนะ 6–3.*

*รวมผลสองนัด ลินคอล์นซิตี ชนะ 3–2.*

### รอบชิงชนะเลิศ

## ลีกทู

**เลกแรก**
 

**เลกที่สอง**
*รวมผลสองนัด มอร์คัม ชนะ 3–2.*
*รวมผลสองนัด นิวพอร์ตเคาน์ตี ชนะ 5–4.*

### รอบชิงชนะเลิศ

## อ้างอิง

เพลย์ออฟ
หมวดหมู่:ฟุตบอลลีกเพลย์ออฟ
วัดเตว็ด

**วัดเตว็ด** โบราณสถานประเภทวัดร้างที่ตั้งอยู่ริมคลองปทาคูจาม ในตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา ปัจจุบันเหลือตัวอาคารมีเพียงผนังสกัดหน้า เหลืออยู่เพียงด้านเดียว ลักษณะเป็นอาคารสองชั้นก่ออิฐถือปูน ยกพื้นมีใต้ถุนสูง เจาะช่องประตูเป็นรูปวงโค้ง ใช้ระบบผนังรับน้ำหนักหลังคา

วัดเตว็ดถูกสร้างขึ้นในสมัยกรุงศรีอยุธยา แต่ไม่ปรากฏหลักฐานว่าเป็นอยุธยาในสมัยใด แต่สันนิษฐานว่าน่าจะสร้างในสมัยสมเด็จพระนารายณ์มหาราชหรือหลังจากนั้น เพราะอุโบสถของวัดเตว็ดถูกสร้างในรูปแบบคล้าย ๆ กับโบสถ์คริสต์ตามสไตล์ตะวันตก มีหน้าบันที่ประดับปูนปั้นลายพรรณพฤกษา ลายก้านขดอิทธิพลศิลปะตะวันตกและรูปหน้าชาวตะวันตก ขนาดอาคารประมาณกว้าง 20 เมตร ยาว 30 เมตร นอกจากนั้นยังได้พบฐานใบเสมาหนึ่งแห่ง ขนาดอุโบสถกว้าง 17 เมตร ยาว 32 เมตร เคยผ่านการบูรณะหลายสมัย

กรมศิลปากรดำเนินการทางโบราณคดี ได้มีการขุดค้นและขุดแต่งโบราณสถานในบริเวณวัด ได้แก่ เจดีย์ อุโบสถ มณฑปและวิหาร มีการแบ่งเขตสังฆาวาสและพุทธาวาส ต่อมาได้พบแนวอิฐที่ถูกเรียงในลักษณะเป็นทางเดินจากอาคารของวัดมุ่งสู่ *[[คลองคูจาม]]* ซึ่งปัจจุบันมีถนนที่ถูกสร้างขึ้นเลียบคลองในภายหลังคั่นอยู่

ชื่อของวัดปรากฏอยู่ในพงศาวดาร รวมถึงแผนที่ของพระยาโบราณราชธานินทร์ (พร เดชะคุปต์) ก็ระบุตำแหน่งวัดแห่งนี้ไว้ วัดเตว็ดอยู่ใกล้ชิดติดกับตำหนักของกรมหลวงโยธาเทพ พระราชธิดาในสมเด็จพระนารายณ์มหาราชและพระอัครมเหสีฝ่ายขวานสมเด็จพระเพทราชา ซึ่งได้เสด็จมาผนวชเป็นแม่ชี พร้อมกับตรัสน้อยผู้เป็นพระราชโอรสที่เสด็จมาบรรพชาเป็นสามเณรที่วัดแห่งนี้

วัดเตว็ดแห่งนี้ตั้งอยู่ตรงข้ามกับวัดท่าหอย ที่เคยเป็นที่ประทับของสมเด็จพระอริยวงษญาณ (สุก ญาณสังวร) สมเด็จพระสังฆราชพระองค์ที่ 4 แห่งกรุงรัตนโกสินทร์

## อ้างอิง

หมวดหมู่:สิ่งก่อสร้างในสมัยกรุงศรีอยุธยา
หมวดหมู่:วัดในอำเภอพระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
พระธรรมราชาธิราชรามาธิบดีที่ 2

**สมเด็จพระธรรมราชาธิราชรามาธิบดีที่ 2** (ព្រះបាទស្រីធម្មរាជាទី២,พ.ศ.2141 - 2177) บางทีรู้จักในฐานะ **พญาตู** (ពញាតូ) เป็นพระมหากษัตริย์แห่งกัมพูชาซึ่งครองราชบัลลังก์ระหว่าง พ.ศ.2171 ถึง 2174

พญาตูเป็นพระราชโอรสองค์ใหญ่ของ พระไชยเชษฐาที่ 2 พระองค์ขึ้นสืบราชบัลลังก์ต่อจากพระราชบิดาในฐานะกษัตริย์ในปี พ.ศ. 2171 เวลาเดียวกัน พระองค์สถาปนาพระเจ้าอาคือ พระอุไทย เป็นผู้สำเร็จราชการ ในตำแหน่ง พระมหาอุปโยราช (ឧភយោរាជ) ซึ่งมักจะเป็นพระอิสริยยศของกษัตริย์ที่สละราชบัลลังก์แล้ว แต่ยังคงพระราชอำนาจบริหารไว้

พญาตูทรงพอพระทัยนักองค์วาที พระขนิษฐาต่างพระมารดา และหมายที่จะให้ถวายตัวเป็นบาทบาจาริกาในพระองค์ อย่างไรก็ตามนักองค์วาทีได้ถวายตัวเป็นพระสนมของพระอุไทย ในปี พ.ศ. 2173 แต่พระองค์ได้ทรงตกหลุมรัก นักองค์วาที อย่างสุดซึ้งและแอบมีปฏิพัทธ์เสน่หากันแบบลับๆ แต่ความสัมพันธ์ของทั้งสองพระองค์ได้ล่วงรู้ถึงพระอุไทย ทำให้พระอุไทยเกิดความเจ็บแค้นเป็นอันมาก โดยขณะที่พระศรีธรรมราชาที่ 2 เสด็จเยือน เมืองพระนคร พระองค์ถูกทหารรับจ้างต่างด้าวของพระอุไทยสังหารระหว่างหลบหนี เมื่อพระองค์ทิวงคตแล้วพระอุไทยจึงอัญเชิญนักองค์นูพระอนุชาของพระองค์ขึ้นสืบราชสมบัติแทนพระนามว่า พระองค์ทองราชา

## อ้างอิง

* *Chroniques Royales du Cambodge de 1594 à 1677*. École française d'Extrême Orient. Paris 1981 
* Achille Dauphin-Meunier  *Histoire du Cambodge* Presses universitaires de France, Paris 1968 Que sais-je ? n° 916.
วัดสว่างอารมณ์ (อำเภอพระนครศรีอยุธยา)

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริก อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 28 ไร่

วัดสว่างอารมณ์สร้างขึ้นเมื่อประมาณ พ.ศ. 2315 โดยมีนายพูน หรือที่ชาวบ้านรียกกันว่าตาปะขาวพูน เป็นผู้สร้างวัดนี้ เมื่อสร้างวัดนี้ขึ้นแล้วได้อุปสมบทอยู่ปกครองวัดเป็นเจ้าอาวาสอยู่ ต่อมาวัดได้รับพระราชทานวิสุงคามสีมาประมาณ พ.ศ. 2320

อาคารเสนาสนะต่าง ๆ ได้แก่ อุโบสถกว้าง 7.15 เมตร ยาว 18.80 เมตร ก่ออิฐถือปูน วิหารกว้าง 5.15 เมตร ยาว 8.20 เมตร ก่ออิฐถือปูน ศาลาการเปรียญกว้าง 11 เมตร ยาว 18 เมตร เป็นอาคารครึ่งตึกครึ่งไม้ กุฎิสงฆ์จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง นอกนี้ยังมี หอไตร หอระฆัง และฌาปนสถาน สำหรับปูชนียวัตถุมี พระประธานในอุโบสถ ยีงพบใบเสมาทำด้วยหินทรายขาว แบบเสมานั่งแท่น เอวเสมาคล้ายหัวพญานาคทั้งสองข้าง เป็นเสมาเดี่ยว เป็นอิทธิพลแบบลพบุรี น่าจะเก่ากว่าสมัยพระเจ้าปราสาททองขึ้นไป มีวิหารขนาดเล็ก ซึ่งมีกำแพงแก้วสองชั้น ชั้นในยกพื้นสูง ประตูออกตรงกลางทุกด้าน เสาปากประตูแทนที่จะเป็นหัวเม็ดทรงมัณฑ์ธรรมดา แต่ก่อเป็นทรงปรางค์เล็กๆทรงงดงาม ส่วนกำแพงแก้วชั้นนอกมีมณฑป ก่อกลางกำแพงทุกด้านและที่มุมทุกมุม รวมแปดทิศ

## อ้างอิง

หมวดหมู่:โบราณสถานในจังหวัดพระนครศรีอยุธยา
สว่างอารมณ์
วัดบุญนาคประชาสรรค์

**วัดบุญนาคประชาสรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยี่สาร อำเภออัมพวา จังหวัดสมุทรสงคราม

แต่เดิมชื่อ **วัดบ้านต้นลำแพน** เริ่มแรกตั้งเป็นสำนักสงฆ์เมื่อ พ.ศ. 2497 เพราะทิศใต้ของวัดติดต่อกับคลองลำแพนจึงใช้ชื่อนี้ ผู้บริจาคที่ดินให้สร้างวัด คือ นายชอ้อน ทองคำ พร้อมทั้งสร้างกุฎิสงฆ์ และสิ่งที่จำเป็นอื่น ๆ ให้แก่วัดอีกหลายอย่าง ได้รับพระราชวิสุงคามสีมาอย่างถูกต้องเมื่อ พ.ศ. 2513  ลำดับเจ้าอาวาสการปกครองไม่เห็นเป็นที่แน่ชัด เพราะไม่ได้มีการลงบันทึกเป็นลายรักอักษร ที่ได้ความก็เห็นจะเป็นหลวงพ่อทองหล่อที่เคยเป็นอดีตเจ้าอาวาสก่อนหน้าหลวงปู่จะมาดำรงตำแหน่งเป็นเจ้าอาวาสรูปปัจจุบัน หลวงปู่เฉลิมได้รับการติดต่อให้มาดำรงตำแหน่งเมื่อครั้งท่านจำพรรษาอยู่ที่วัดเจริญรัตนาราม จังหวัดสมุทรสงคราม เพราะเห็นว่าเป็นพระนักคิด นักพัฒนา จึงให้ดำรงตำแหน่งรักษาการเจ้าอาวาสวัดบุญนาคประชาสรรค์เมื่อ พ.ศ. 2536 และได้ดำรงตำแหน่งเจ้าอาวาสในปี พ.ศ. 2537 วัดได้รับการจดทะเบียนเป็นวัด เมื่อวันที่ 10 กันยายน พ.ศ. 2513 ได้รับพระราชวิสุงคามสีมาครั้งหลังเมื่อวันที่ 29 กันยายน พ.ศ. 2558

ปูชนียวัตถุที่สำคัญ ได้แก่พระพุทธรูปหล่อปางสมาธิ หน้าตักกว้าง 17 นิ้ว สูง 26 นิ้ว 1 องค์ และพระพุทธรูปหล่อปางห้ามสมุทร สูง 25 นิ้ว 1 องค์

## อ้างอิง

บุญนาคประชาสรรค์
ถนนประชาราษฎร์ (แก้ความกำกวม)

**ถนนประชาราษฎร์** อาจหมายถึง
* ถนนประชาราษฎร์ ถนนในอำเภอเมืองนนทบุรี จังหวัดนนทบุรี
* ถนนประชาราษฎร์ ถนนในตำบลเมืองสวรรคโลก อำเภอสวรรคโลก จังหวัดสุโขทัย
* ถนนประชาราษฎร์ สาย 1 (แยกเกียกกาย – แยกพิบูลสงคราม) ถนนในเขตดุสิต และเขตบางซื่อ กรุงเทพมหานคร 
* ถนนประชาราษฎร์ สาย 2 (สะพานสูงบางซื่อ – ท่าเรือบางโพ) ถนนในเขตบางซื่อ กรุงเทพมหานคร

ป
การเงินแบบไม่รวมศูนย์

**การเงินแบบไม่รวมศูนย์** () หรือ **ดีไฟ** (DeFi)  เป็นรูปแบบการเงินที่บริหารจัดการผ่านระบบบล็อกเชน แตกต่างจากการบริหารจัดการเงินแบบดั้งเดิมที่มีธนาคาร หรือสถาบันทางการเงินดูแล โดยดีไฟทำงานโดยใช้ระบบที่เรียกว่าสมาร์ตคอนแทร็กต์บนบล็อกเชน ที่การบริหารจัดการไม่ได้อยู่ที่หน่วยงานใดหน่วยงานหนึ่ง โดยอีเธอเรียมเป็นสกุลเงินที่นิยมมากที่สุดในระบบ รูปแบบของดีไฟอนุญาตให้ผู้ใช้งานสามารถให้ยืมสินทรัพย์จากผู้อื่น ในรูปแบบของอนุพันธ์ การแลกเปลี่ยนคริปโทเคอร์เรนซี และการได้ดอกเบี้ยคล้ายกับบัญชีสะสมทรัพย์ โดยแอปพลิเคชันบางตัวของดีไฟมีการให้อัตราดอกเบี้ยที่สูงเพื่อสนับสนุนการใช้งานแลกเปลี่ยนกับความเสี่ยงสูงที่อาจเกิดขึ้น ตัวเลขในเดือนมกราคม 2564 ได้มีสินทรัพย์ในระบบดีไฟมูลค่าเทียบเท่ากว่า 20,500 ล้านเหรียญสหรัฐ (เทียบเท่าในส่วนของคริปโทเคอร์เรนซี) มีการใช้งานในระบบดีไฟ

## การกำกับดูแลในประเทศไทย

ทางสำนักงานคณะกรรมการกำกับหลักทรัพย์และตลาดหลักทรัพย์ได้ออกแนวทางในการกำกับการเงินแบบไม่รวมศูนย์ ตามพระราชกำหนดการประกอบธุรกิจสินทรัพย์ดิจิทัล พ.ศ. 2561 โดยต้องได้รับอนุญาตจากก.ล.ต. และขายผ่านผู้ให้บริการระบบเสนอขายโทเคนดิจิทัล

## การแลกเปลี่ยนแบบกระจายศูนย์
การแลกเปลี่ยนแบบกระจายศูนย์ (DEX) เป็นประเภทของการแลกเปลี่ยนคริปโตเคอเรนซี ที่ช่วยให้สามารถทำธุรกรรมแบบเพียร์ทูเพียร์โดยตรงหรือธุรกรรมที่ใช้สภาพคล่องของพูลอัตโนมัติของผู้สร้างตลาด (AMM) โดยไม่จำเป็นต้องมีตัวกลาง การไม่มีตัวกลางนี้ทำให้พวกเขามีความแตกต่างจากการแลกเปลี่ยนแบบศูนย์กลาง (CEX)

ในการทำธุรกรรมผ่านการแลกเปลี่ยนแบบกระจายศูนย์ องค์กรภายนอกที่ปกติจะควบคุมความปลอดภัยและการส่งต่อสินทรัพย์จะถูกแทนที่ด้วยบล็อกเชนหรือไฟล์บัญชีที่แจกแจงขึ้น บางวิธีที่พบได้บ่อยรวมถึงการใช้สมาร์ทคอนแทรคหรือการส่งต่อคำสั่งซื้อขาย แม้ว่าวิธีการอื่นๆ ด้วยระดับความเป็นกระจายศูนย์ที่แตกต่างกันก็เป็นไปได้

เนื่องจากนักค้าในการแลกเปลี่ยนแบบกระจายศูนย์มักไม่จำเป็นต้องโอนสินทรัพย์ไปยังแพลตฟอร์มก่อนทำธุรกรรม การแลกเปลี่ยนแบบกระจายศูนย์ด้วยวิธีนี้ลดความเสี่ยงจากการถูกแฮ็กของแพลตฟอร์ม แต่จะต้องโอนโทเค็นไปยังการแลกเปลี่ยนแบบกระจายศูนย์ ผู้ให้บริการสภาพคล่องยังต้องโอนโทเค็นไปยังการแลกเปลี่ยนแบบกระจายศูนย์อีกด้วย การแลกเปลี่ยนแบบกระจายศูนย์ยังมีความเป็นนิรนามมากกว่าการแลกเปลี่ยนที่ปฏิบัติตามข้อกำหนดรู้จักลูกค้าของคุณ (KYC)

### ระดับของการกระจายศูนย์
การแลกเปลี่ยนแบบกระจายศูนย์อาจยังมีองค์ประกอบที่เป็นศูนย์กลางอยู่ โดยการควบคุมบางส่วนของการแลกเปลี่ยนยังอยู่ในมือของหน่วยงานศูนย์กลาง การจัดการแพลตฟอร์ม DeFi มักเกิดขึ้นเป็นส่วนหนึ่งขององค์กรอิสระแบบกระจายศูนย์ โดยใช้โทเค็นที่มอบสิทธิในการลงคะแนนเสียงและถูกแจกจ่ายให้กับผู้เข้าร่วม แต่โทเค็นส่วนใหญ่มักจะอยู่ในมือของบุคคลบางคนและไม่ค่อยใช้ในการลงคะแนนเสียง

ในเดือนกรกฎาคม 2018 การแลกเปลี่ยนแบบกระจายศูนย์ Bancor ถูกแฮ็กและสูญเสียสินทรัพย์มูลค่า 13.5 ล้านดอลล่าสหรัฐฯ ก่อนที่เงินจะถูกแช่แข็ง ในทวิตของเขา ชาลี ลี ผู้สร้าง Litecoin ได้แสดงความคิดเห็นว่า การแลกเปลี่ยนไม่สามารถเป็นการแลกเปลี่ยนแบบกระจายศูนย์ได้หากมันสามารถสูญเสียหรือแช่แข็งเงินของลูกค้าได้

## อ้างอิง

## แหล่งข้อมูลอื่น
* FinTech กับการก้าวสู่ยุค Decentralized Finance (DeFi) แล้ว DeFi คืออะไร เกี่ยวข้องกับ Blockchain อย่างไร
* DeFi คืออะไร? ทำไมถึงมีเม็ดเงินไหลเข้าไปกองอยู่กว่า 3 หมื่นล้านบาท

หมวดหมู่:คริปโทเคอร์เรนซี
โอสมานาบาด

**โอสมานาบาด** (; ; ออกเสียงเป็น **Usmān-Abād**) เป็นเมืองและสภาเทศบาลในอำเภอโอสมานาบาด รัฐมหาราษฏระ ตัวเมืองได้ชื่อมาจากมีร์ โอสมาน อาลี ข่าน ผู้นำไฮเดอร์ราบาดคนสุดท้าย เมืองโอสมานาบาดเป็นสำนักงานใหญ่ที่บริหารตัวอำเภอ

## ประชากร
ตามสัมมะโนประชากรอินเดียปี 2011 เมืองโอสมานาบาดมีประชากร 111,825 คน แบ่งเป็นชาย 41,982 คน (52.1%) กับหญิง 38,643 คน (47.9%) อัตราส่วนเพศอยู่ที่ผู้หญิง 920 คนต่อชายหนึ่งพันคน ใน ค.ศ. 2001 โอสมานาบาดมีอัตราการรู้หนังสือเฉลี่ยร้อยละ 74 ซึ่งสูงกว่าอัตราเฉลี่ยของประเทศอยู่ที่ร้อยละ 59.5 โดยผู้ชายอยู่ที่ร้อยละ 80 และผู้หญิงอยู่ที่ร้อยละ 67 ใน ค.ศ. 2001 ประชากรร้อยละ 14 มีอายุต่ำกว่า 6 ขวบ

## ภูมิอากาศ
ภูมิอากาศในอำเภอโอสมานาบาดโดยทั่วไปแห้ง ฤดูฝนเริ่มในช่วงกลางเดือนมิถุนายนถึงปลายกันยายน ต่อมาอากาศจะชื้นในเดือนตุลาคมถึงพฤศจิกายน ส่วนเดือนกุมภาพันธ์ถึงมีนาคมจะแห้งต่อ ฤดูหนาวเริ่ในช่วงกลางเดือนพฤศจิกายนถึงมกราคม และฤดูร้อนในเดือนเมษายนถึงมิถุนายน

## อ้างอิง

## แหล่งข้อมูลอื่น
* Osmanabad Online

หมวดหมู่:เมืองในอำเภอโอสมานาบาด
หมวดหมู่:อำเภอโอสมานาบาด
หมวดหมู่:ตะฮ์ซีลในรัฐมหาราษฏระ
หมวดหมู่:เมืองในรัฐมหาราษฏระ
โรงเรียนไม้เรียงประชาสรรค์

**โรงเรียนไม้เรียงประชาสรรค์** (ตัวย่อ: ม.ป.) เป็นเป็นโรงเรียนมัธยมศึกษาประเภทสหศึกษา สังกัดกองการศึกษา ศาสนา และวัฒนธรรม องค์การบริหารส่วนจังหวัดนครศรีธรรมราช กรมส่งเสริมการปกครองท้องถิ่น กระทรวงมหาดไทย

## ประวัติ
**โรงเรียนไม้เรียงประชาสรรค์** เปิดทำการเมื่อปีการศึกษา 2537 โดยเปิดเป็นโรงเรียนสาขาของโรงเรียนฉวางรัชดาภิเษก เปิดทำการครั้งแรกมีนักเรียนจำนวน 53 คน ต่อมากรมสามัญศึกษา กระทรวงศึกษาธิการ ได้ประกาศจัดตั้งเป็นโรงเรียนไม้เรียงประชาสรรค์ เมื่อวันที่ 14 มกราคม พ.ศ. 2542 โดยแต่งตั้งนายวัฒนา ลาชโรจน์ เป็นครูใหญ่ กรมสามัญศึกษาได้ จัดตั้งงบประมาณ 1,200,000 บาท เพื่อสร้างอาคารเรียนกึ่งถาวรขนาด 6 ห้องเรียน จำนวน 1 หลังและได้งบประมาณบริจาคโดยการจัดทอดผ้าป่าจำนวน 80,000 บาท เพื่อสร้างอาคารสำนักงานจำนวน 1 หลัง และได้รับบริจาคเงินจำนวน 30,000 บาท สร้างห้องส้วมนักเรียน ขนาด 3 ที่นั่ง จำนวน 1 หลัง

ต่อมาเมื่อวันที่ 12 ตุลาคม พ.ศ. 2550 โรงเรียนไม้เรียงประชาสรรค์ได้ถ่ายโอนภารกิจไปสังกัดองค์การบริหารส่วนจังหวัดนครศรีธรรมราช

## หลักสูตร
**โรงเรียนไม้เรียงประชาสรรค์** ได้แบ่งการจัดการเรียนการสอน 2 ระดับ คือ
* ระดับชั้นมัธยมศึกษาตอนต้น 
* ระดับชั้นมัธยมศึกษาตอนปลาย

## แหล่งข้อมูลอื่น
* โรงเรียนไม้เรียงประชาสรรค์

หมวดหมู่:โรงเรียนในจังหวัดนครศรีธรรมราช
หมวดหมู่:โรงเรียนสังกัดองค์การบริหารส่วนจังหวัดนครศรีธรรมราช
หมวดหมู่:โรงเรียนที่ก่อตั้งในปี พ.ศ. 2542
หมวดหมู่:อำเภอฉวาง
วัดขุนแสน

**วัดขุนแสน** โบราณสถานประเภทวัดร้างที่ตั้งอยู่ใน ตำบลหัวรอ อำเภอพระนครศรีอยุธยา จังหวัดพระนครศรีอยุธยา

วัดขุนแสนนี้ได้ถูกสร้างขึ้นในช่วงกรุงศรีอยุธยาตอนกลางแต่ก่อนสมัย สมเด็จพระมหาธรรมราชาธิราช เพราะใน *[[พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน]]* ได้กล่าวถึงวัดขุนแสนหลังจากที่สมเด็จพระนเรศวรมหาราชได้กวาดต้อนครัวมอญกลับมากรุงศรีอยุธยา หลังจากประกาศอิสรภาพ โดยสมเด็จพระมหาธรรมราชาธิราชโปรดเกล้าฯ ให้ พระมหาเถรคันฉ่องไปจำพรรษาอยู่ที่ วัดมหาธาตุ ส่วนพระยาเกียรติ พระยาราม ผู้นำชาวมอญ ได้โปรดเกล้าฯ ให้ตั้งบ้านเรือนอยู่ที่วัดขุนแสนดังนี้

หลังจากกรุงศรีอยุธยาเสียแก่พม่าครั้งที่ 2 เมื่อวันอังคารที่ 7 เมษายน พ.ศ. 2310 วัดขุนแสนก็ถูกปล่อยทิ้งร้าง จนกระทั่งรัชสมัยของ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว ได้โปรดเกล้าฯ ให้บูรณปฏิสังขรณ์วัดขุนแสนขึ้นอีกครั้งหนึ่งเพื่อเตรียมสถาปนาเป็นพระอารามหลวงเพราะถือว่าวัดนี้เป็นวัดของต้นตระกูลของราชวงศ์จักรี ทรงสืบพบว่าพระยาเกียรติและพระยารามนั้นเป็นพระบุพการีของพระบรมจักรีวงศ์จึงโปรดฯ ให้พระยาราชสงคราม เป็นนายงานบูรณปฏิสังขรณ์วัดขุนแสนขึ้นเนื่องจากเป็นวัดที่ตั้งอยู่ใกล้เคียงกับนิวาสนสถานของพระยาเกียรติ พระยาราม ในสมัยอยุธยา แต่ยังไม่ทันสำเร็จก็สิ้นรัชกาลเสียก่อนและก็ถูกปล่อยทิ้งร้าง ซึ่งทางกรมศิลปากรได้ประกาศขึ้นทะเบียนให้วัดขุนแสนเป็นโบราณสถานเมื่อปี พ.ศ. 2484 และได้บูรณะปฏิสังขรณ์ตกแต่งเสริมความมั่นคงปรับปรุงภูมิทัศน์ให้เป็นสถานที่พักผ่อนทำกิจกรรมของชุมชน

## สิ่งก่อสร้างภายในวัด
* พระเจดีย์ทรงระฆังคว่ำ ซึ่งได้รับการบูรณปฏิสังขรณ์ในสมัยรัชกาลที่ 4 แต่ยังไม่แล้วเสร็จก็สิ้นรัชกาลเสียก่อน
* พระพุทธรูปปางนาคปรก
* แนวกำแพงแก้ว
* พระวิหาร หันหน้าออกสู่แม่น้ำลพบุรี (เรียกว่าคลองคูเมืองในปัจจุบัน) 
* เจดีย์ราย 5 องค์
* ศาลพ่อขุนแสน

## อ้างอิง

หมวดหมู่:สิ่งก่อสร้างในสมัยกรุงศรีอยุธยา
ขุนแสน
หมวดหมู่:โบราณสถานในจังหวัดพระนครศรีอยุธยา
ขุนแสน
การแยกเดี่ยว

**การแยกผู้ป่วย**, **การแยกโรค**, **การแยกตัว**, หรือ**การแยกเดี่ยว** () ในสถานพยาบาล เป็นมาตรการอย่างหนึ่งในการควบคุมโรคระบาด เพื่อให้ไม่เกิดการติดต่อของโรคจากผู้ป่วยคนหนึ่งไปยังผู้ป่วยคนอื่น, ไปยังบุคลากรทางการแพทย์, หรือผู้มาเยี่ยม และรวมไปถึงการแยกตัวเพื่อไม่ให้เกิดการติดโรคจากผู้ป่วยคนอื่น, บุคลากรทางการแพทย์, หรือผู้มาเยี่ยม ไปยังผู้ป่วยคนหนึ่ง ได้ด้วย (เรียกว่า การแยกผู้ป่วยในห้องสะอาด, reverse isolation) การแยกผู้ป่วยมีวิธีดำเนินการได้หลายวิธี บางวิธีเป็นการดัดแปลงวิธีการรักษาให้ทำได้โดยไม่ต้องสัมผัสผู้ป่วย บางวิธีก็เป็นการจัดให้ผู้ป่วยอยู่ห่างจากบุคคลอื่น

ส่วนใหญ่แล้วการแยกผู้ป่วยจะทำกับผู้ป่วยที่เป็นโรคติดต่อที่สามารถติดต่อจากคนสู่คนได้ การรักษาผู้ป่วยที่ต้องแยกเช่นนี้จะต้องมีมาตรการเพิ่มเติมจากขั้นตอนปกติในการรักษาผู้ป่วย ที่ใช้บ่อย เช่น การใช้อุปกรณ์ป้องกันส่วนบุคคล (เช่น ชุดคลุม หน้ากาก ถุงมือ) การดัดแปลงทางวิศวกรรม (เช่น ห้องผู้ป่วยแบบแรงดันบวก, ห้องผู้ป่วยแบบแรงดันลบ, อุปกรณ์ดูดอากาศที่มีการไหลแบบลามินาร์, อุปกรณ์กั้นขวางทางกลไกและทางโครงสร้างอื่นๆ) บางโรงพยาบาลอาจมีหอผู้ป่วยแยกโรค หรือห้องผู้ป่วยแยกโรค เป็นการเฉพาะ หรืออาจจัดให้มีขึ้นเป็นครั้งๆ ตามความจำเป็น ก็ได้

การแยกโรคต่างจากการกักกันโรค (quarantine) และการควบคุมชีวภาพ (biocontainment) โดยการกักกันโรคหมายถึงการแยกคน กลุ่มคน หรือสัตว์ ที่ยังไม่เป็นโรค แต่มีความเสี่ยงที่จะเป็นโรค (เช่น เดินทางมาจากพื้นที่ที่มีโรคระบาด หรือ มีประวัติสัมผัสผู้ป่วยโรคติดต่อ) เอาไว้ในสถานที่หนึ่งๆ เพื่อไม่ให้เกิดการนำโรคเข้ามาในพื้นที่ ส่วนการควบคุมชีวภาพหมายถึงมาตรการสำหรับห้องปฏิบัติการทางชีวภาพที่มีมาตรการทางกายภาพ (BSL-3, BSL-4) เพื่อป้องกันเชื้อก่อโรคที่ทำการทดลอง ไม่ให้หลุดออกมาในสิ่งแวดล้อมหรือพื้นที่นอกห้องปฏิบัติการ
หมวดหมู่:โรคติดเชื้อ
หมวดหมู่:การป้องกัน
หน่วยชาลดัก

**หน่วย 5101** เป็นที่รู้จักในชื่อ **ชาลดัก** ( , ) เป็นหน่วยคอมมานโดชั้นยอดของกองทัพอากาศอิสราเอล และเป็นกองกำลังคอมมานโดรบพิเศษหลัก ของหน่วยรบพิเศษประเทศอิสราเอล

ได้แรงบันดาลใจจากหน่วยปฏิบัติการพิเศษทางอากาศ (เอสเอเอส) มีความชำนาญพิเศษด้านคอมมานโดและปฏิบัติการข่าวกรองทางลึกภายในอาณาเขตศัตรู

## ประวัติ
ก่อตั้งขึ้นในช่วงหลังสงครามยมคิปปูร์ พ.ศ. 2517 โดยมูกี เบตเซอร์ ทหารผ่านศึกหน่วยลาดตระเวนกองเสนาธิการ เริ่มแรกหน่วยชาลดักได้ปฏิบัติการภายใต้สังกัดกองร้อยสำรองหน่วยลาดตระเวนกองเสนาธิการ เวลาต่อมาได้โอนย้ายกำลังหน่วยไปสังกัดกับกองทัพอากาศอิสราเอล

หน่วยชาลดักมีการดำเนินภารกิจเพื่อการส่งกำลังเข้าทำการรบเพื่อต่อต้านข้าศึกในเขตสภาพแวดล้อมของฝั่งศัตรู
การลาดตระเวนพิเศษ การบุกเบิกจู่โจมหรือบุกเบิกพื้นที่ทางอากาศ และปฏิบัติการคอมมานโด อาวุธประจำกายของสมาชิกหน่วยได้แก่ ปืนเล็กยาวจู่โจม มีการใช้เอ็ม 16​ หรือ เอ็ม 4 คาร์บินประกอบกับเครื่องยิงลูกระเบิด เอ็ม 203 ในภารกิจพิเศษ, ปืนพกกล็อก 17 และ กล็อก 19, เมาเซอ เอสอาร์ 82/66 ใช้เป็นปืนไรเฟิลซุ่มยิง

## การรับสมัครและการฝึก

## เข็มหน่วยและตราสัญลักษณ์
เข็มกำลังรบหน่วยและตราสัญลักษณ์หน่วยถูกออกแบบเมื่อปี 1987 ขณะที่อาวีฮู เบน นัน ดำรงตำแหน่งผู้บัญชาการกองทัพอากาศอิสราเอล ส่วนประกอบเข็มกำลังรบหน่วยประกอบด้วย นกกระเต็นน้อย, ปีก, และดาราแห่งดาวิด
 
ชื่อของหน่วยมีที่มาจากการได้เห็นคำคมของ เดวิด สเตียร์ลิง ผู้ก่อตั้งหน่วยปฏิบัติการพิเศษทางอากาศบริติช ได้กล่าวว่าหน่วยของเขาจะจัดการศัตรูเฉกเช่นที่นกกระเต็นน้อยได้จัดการเหยื่อของมัน

## ปฏิบัติการเป็นที่รู้จักโดยทั่วไป

## สมาชิกที่มีชื่อเสียง
*มูกี เบตเซอร์
*เบนนี กันตซ์
*โดรอน อัลม็อก
*ทาล รูสโซ

## อ้างอิง
 
 

หมวดหมู่:หน่วยชิงตัวประกัน 
หมวดหมู่:องค์การต่อต้านการก่อการร้าย
ชาลดัก
หมวดหมู่:หน่วยปฏิบัติการพิเศษทางอากาศ
หมวดหมู่:ก่อตั้งในปี พ.ศ. 2517
หมวดหมู่:หน่วยและรูปขบวนหน่วยรบพิเศษ
วัดท่าหอย

**วัดท่าหอย** โบราณสถานประเภทวัดร้างตั้งอยู่ริมคลองปทาคูจาม ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา ฝั่งตรงข้ามกับวัดเตว็ด 

วัดท่าหอยสร้างขึ้นในสมัยกรุงศรีอยุธยาแต่จะเป็นเมื่อใดไม่ปรากฏหลักฐาน เดิมเรียกว่า **วัดท่าข่อย** เป็นวัดประจำตระกูลของสมเด็จพระอริยวงษญาณ (สุก ญาณสังวร) สมเด็จพระสังฆราชพระองค์ที่ 4 แห่ง กรุงรัตนโกสินทร์ คุณทวดของพระองค์ท่าน สร้างไว้ในสมัยสมเด็จพระนารายณ์มหาราช เป็นวัดที่มีแต่เขตสังฆาวาส ไม่มีเขตพุทธาวาส เป็นวัดบริวารของวัดพุทไธศวรรย์ ในหนังสือพระราชพงศาวดารว่า เมื่อครั้งกรุงธนบุรี สมเด็จพระอริยวงษญาณ (สุก ญาณสังวร) เป็นพระอธิการอยู่วัดท่าหอย ก่อนที่พระบาทสมเด็จพระพุทธยอดฟ้าจุฬาโลกมหาราช จะนิมนต์ให้มาจำพรรษาที่วัดราชสิทธารามราชวรวิหาร กล่าวว่าพวกแขกจาม เป็นเชลยศึกครั้งกรุงธนบุรี สำเนียงพวกแขกจาม ที่เรียกขาน "วัดท่าข่อย" จึงเพี้ยน เป็น "วัดท่าหอย" แต่นั้นมา วัดมีพระเจดีย์ที่เก็บอัฎฐิธาตุ ของบรรพบุรุษตระกูล ของพระองค์ท่าน 

ปัจจุบันวัดท่าหอยแห่งนี้ทางกรมศิลปากรได้ขึ้นทะเบียนเป็นโบราณสถานและได้ขุดแต่งบูรณะปฏิสังขรณ์จนอยู่ในสภาพปัจจุบัน

## สิ่งก่อสร้างภายในวัด
* พระอุโบสถ ซึ่งเหลือเพียงซากและมีพระพุทธรูปปางสมาธิสีขาวประดิษฐานอยู่

## อ้างอิง

หมวดหมู่:โบราณสถานในจังหวัดพระนครศรีอยุธยา
ท่าหอย
ธวัชชัย สุทธิบงกช

**ธวัชชัย สุทธิบงกช** (เกิด 25 กุมภาพันธ์ พ.ศ. 2490) เป็นนักการเมืองชาวไทย ปัจจุบันดำรงตำแหน่งรองหัวหน้าพรรคไทยสร้างไทย อดีตรองเลขาธิการพรรคเพื่อไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตอาจารย์ใหญ่โรงเรียนศรีวิกรม์

## ประวัติ
ธวัชชัย เกิดเมื่อวันที่ 25 กุมภาพันธ์ พ.ศ. 2490 เป็นผู้ก่อตั้งและผู้รับใบอนุญาตของโรงเรียนสุทธิบงกช เขตพระโขนง กรุงเทพมหานคร สำเร็จการศึกษาระดับปริญญาตรี คณะครุศาสตร์ สาขาศิลปกรรม จากวิทยาลัยครูพระนคร ระดับปริญญาโท คณะศึกษาศาสตร์ สาขาการบริหารการศึกษา จากมหาวิทยาลัยเกษตรศาสตร์ และระดับปริญญาดุษฎีบัณฑิตกิตติมศักดิ์ สาขาการบริหารการศึกษา จาก UNIVERSITY OF AMERICA สหรัฐอเมริกา

## งานการเมือง
ธวัชชัย เข้าสู่การเมืองในการเลือกตั้งสมาชิกสภาผู้แทนราษฎร พ.ศ. 2550 ลงสมัคร สส.แบบสัดส่วน กลุ่ม 6 ประกอบด้วยพื้นที่กรุงเทพมหานคร จังหวัดนนทบุรี และจังหวัดสมุทรปราการ สังกัดพรรคพลังประชาชน แต่ไม่ได้รับเลือกตั้ง

เข้าสู่งานการเมืองโดยเคยเป็นที่ปรึกษารัฐมนตรีช่วยว่าการกระทรวงสาธารณสุข ในพ.ศ. 2551 และเป็นผู้ช่วยรัฐมนตรีประจำนายกรัฐมนตรี (ยิ่งลักษณ์ ชินวัตร) ใน พ.ศ. 2554

ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ลำดับที่ 68 โดยได้รับการเลื่อนขึ้นแทนจารุพงศ์ เรืองสุวรรณ เมื่อปี 2555

ต่อมาธวัชชัย ได้รับแต่งตั้งเป็นรองเลขาธิการพรรคเพื่อไทย และในปี พ.ศ. 2562 วัฒนา เมืองสุข ได้มีการเผยแพร่ภาพและข้อความทางสื่อออนไลน์ว่ามีทหารในชุดพรางคุกคาม นายธวัชชัยที่บ้านพัก 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งแบบบัญชีรายชื่อ ลำดับที่ 45 ของพรรคเพื่อไทย แต่ไม่ได้รับเลือกตั้ง ต่อมาในปี พ.ศ. 2564 เขาได้ยื่นหนังสือขอลาออกจากการเป็นสมาชิกพรรคเพื่อไทย

### สมาชิกสภาผู้แทนราษฎร
ธวัชชัย สุทธิบงกช ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย
# การเลือกตั้งสมาชิกสภาผู้แทนราษฎรในประเทศไทย พ.ศ. 2554 แบบบัญชีรายชื่อ สังกัดพรรคเพื่อไทย (เลื่อนแทน)

## เครื่องราชอิสริยาภรณ์

## อ้างอิง
*รายชื่อผู้สมัครส.ส.ระบบสัดส่วน : พรรคพลังประชาชน

หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนศรีวิกรม์
หมวดหมู่:ศิษย์เก่าจากมหาวิทยาลัยเกษตรศาสตร์
วัดเจริญรัตนาราม

**วัดเจริญรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแพรกหนามแดง อำเภออัมพวา จังหวัดสมุทรสงคราม

วัดเจริญรัตนาราม เดิมชื่อว่า **วัดใหม่เจริญผล** ตั้งขึ้นเมื่อ พ.ศ. 2469 ได้รับพระราชทานวิสุงคามสีมาครั้งแรก เมื่อ พ.ศ. 2469 ทั้งเจริญขึ้นและเสื่อมทรุดลง ต่อมานายหวล และนางกิมซ่วน เพชรรัตน์ ได้ถวายที่ดินให้สร้างวัดอีก 10 ไร่ 30 ตารางวา และได้รับศาสนสถานให้ใหม่ เช่น กุฏิสงฆ์ ได้รับอนุญาตให้จัดตั้งเป็นวัดใหม่เมื่อ พ.ศ. 2472 และได้รับพระราชทานวิสุงคามสีมาเมื่อวันที่ 12 กรกฎาคม พ.ศ. 2531 ตามบันทึกของกองพุทธศาสนสถานกรมการศาสนา ลูกหลานเครือญาติของตระกูลเพชรรัตน์ ได้อุปถัมภ์ค้ำชูมาโดยตลอด จึงเปลี่ยนชื่อว่า **วัดเพชรรัตน์ราษฎร์บำรุง** ต่อมาทางราชการได้เปลี่ยนชื่อใหม่ว่า "วัดเจริญรัตนาราม"

สิ่งสำคัญของวัด ได้แก่ อุโบสถใหม่ไม้สัก หลังงามแกะสลักเรื่อง *[[รามเกียรติ์]]* และมณฑปซึ่งพระอาจารย์บุญมี อดีตเจ้าอาวาสเป็นผู้สร้าง

## อ้างอิง

เจริญรัตนาราม